b'\n_START_ARTICLE_\nB.G. Knocc Out\n_START_SECTION_\nEl\xc3\xa4m\xc3\xa4kerta\n_START_PARAGRAPH_\nHinton syntyi Kalifornian Comptonissa vuonna 1975. H\xc3\xa4n on perim\xc3\xa4lt\xc3\xa4\xc3\xa4n osittain afroamerikkalainen ja osittain intiaani, ja h\xc3\xa4nell\xc3\xa4 on my\xc3\xb6s saksalaisia sukujuuria isoisois\xc3\xa4lt\xc3\xa4\xc3\xa4n. Hinton varttui Comptonissa ja Wattsissa Los Angelesissa. H\xc3\xa4n liittyi nuorena puoliveljens\xc3\xa4 Drestan kanssa paikalliseen Nutty Blocc Compton Crips -katujengiin. Veljekset olivat saaneet mainetta raptaidoistaan ja vuonna 1992 rap-artisti Eazy-E halusi alkaa ty\xc3\xb6skentelem\xc3\xa4\xc3\xa4n heid\xc3\xa4n kanssaan kuultuaan heist\xc3\xa4. He tekiv\xc3\xa4t yhdess\xc3\xa4 kappaleen  "Real Muthaphuckkin G\'s", josta alkoi Hintonin l\xc3\xa4heinen yst\xc3\xa4vyyssuhde ja yhteisty\xc3\xb6 Eazy-E:n kanssa. _NEWLINE_B.G. Knocc Out julkaisi veljens\xc3\xa4 Drestan kanssa albumin Real Brothas vuonna 1995. Vuonna 1996 Knocc Out oli mukana DJ Yellan esikoisalbumilla One Mo Nigga Ta Go. _NEWLINE_Hinton tuomittiin vuonna 1998 jengimurhan yrityksest\xc3\xa4 kymmeneksi vuodeksi vankilaan. Vankilassa ollessaan h\xc3\xa4n k\xc3\xa4\xc3\xa4ntyi muslimiksi. My\xc3\xb6hemmin h\xc3\xa4n vaihtoi nimens\xc3\xa4 Al Hasan Naqiyyksi. H\xc3\xa4n vapautui vuonna 2006 ja alkoi ty\xc3\xb6st\xc3\xa4m\xc3\xa4\xc3\xa4n uusia kappaleita. Vuonna 2007 h\xc3\xa4n joutui uudestaan vankilaan ja vapautui vuonna 2008. _NEWLINE_Pidetty\xc3\xa4\xc3\xa4n taukoa musiikista B.G. Knocc Out on julkaissut sooloalbumeita, mm. Eazy-E\'s Protege vuonna 2011.'